ka ka es en ka ka ka id ka ka ka ka ka ka ka ka en ka ka en en ka ka ka ka id en ka ka fi ka en ka ka ka ka ka en ka ka ka ka ka ka ka ka ka ka ka ka ka en ka ka ka ka ka ka en ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka en ka ka en ka ka fr ka ka fr ka ka fr ka ka ka ka es es en ka en en en ka ka ka ka ka ka ka ka id ka ka ka es en ka en en ka ka ka en en en ka en en en en en en en en ru en en en en
ბერტოლდ ლუბეტკინი - თბილისში დაბადებული ებრაელი არქიტექტორი - Home is.
ტური დემი ლოვატოს შთამბეჭდავ თანამედროვე ფერმაში
სანაპირო სახლი ესპანეთში – Roman Izquierdo Bouldstridge-ის პროექტი
პირველი ქართული ბანერი მეტა სამყაროში ალიანს ჯგუფს ეკუთვნის
თავლის რენოვაციის შედეგად მიღებული სახლის პროექტი – Objekt Architecten-ის ნამუშევარი
XXI საუკუნის გამორჩეული მებაღე – პიტ უდოლფი
ბერტოლდ ლუბეტკინი – თბილისში დაბადებული ებრაელი არქიტექტორი
ივლისი 12, 2022, 10:58 pm
1930-იან წლებში ნაციზმის გავრცელებისგან თავის დასაცავად გაერთიანებულ სამეფოში ბევრი ლტოლვილი ჩავიდა. ლტოლვილთა და მიგრანტთა შორის ათასობით ნიჭიერი და შემოქმედებითი ბუნების ადამიანი იყო. 1939 წლისთვის დიდ ბრიტანეთში გერმანიიდან, ავსტრიიდან, რუსეთიდან, ჩეხოსლოვაკიიდან, პოლონეთიდან, უნგრეთიდან და რუმინეთიდან 300-ზე მეტი მოდერნისტი არქიტექტორი დასახლდა. მათგან ყველაზე ცნობილები ვალტერ გროპიუსი, მარსელ ბრეიერი, ერიხ მენდელსონი და ბერტოლდ ლუბეტკინი იყვნენ. ასევე იყო მრავალი ებრაელი ლტოლვილი.
მისი მრავალი თანამედროვისგან განსხვავებით, რომელთა უმეტესობამ საქმიანობა აშშ-ში გააგრძელა, თბილისში დაბადებულმა ბერტოლდ ლუბეტკინმა ინგლისში დარჩენა არჩია და ეს ქვეყანა სიკვდილის ბოლომდე, მომდევნო 60 წლის განმავლობაში მისი სახლი იყო. საქართველოში დაბადებულმა ლუბეტკინმა ჩამოყალიბების მრავალი წელი რუსეთში გაატარა. მძვინვარე სოციალისტი მთელი თავისი ცხოვრების მანძილზე ხელოვნებასა და არქიტექტურას სოციალური განახლების მხარდაჭერისა და პოლიტიკური მიზნების მიღწევის ინსტრუმენტად აღიქვამდა.
1931 წელს, ბრიტანეთში დასახლებამდე, ლუბეტკინმა ათწლეულები გაატარა ევროპის შესწავლაში, ცოდნის გაღრმავებასა და თანამედროვე მოძრაობის მრავალი უდიდესი არქიტექტორის, მათ შორის ვილჰელმ ვორინგერის, ლე კორბუზიესა და ოგიუსტ პერეს ხელმძღვანელობით სწავლაში.
1922 წელს, რუსეთიდან წასვლისას, მისი მიზანი იყო ევროპაში გამგზავრება და საჭირო ტექნიკური განათლების მიღება, რაც მას საშუალებას მისცემდა, სახლში დაბრუნებულიყო და პირველი რეალური სოციალისტური საზოგადოების მშენებლობის ნაწილი გამხდარიყო. თუმცა, ათი წლის შემდეგ, როდესაც ის თავის სახლში – მოსკოვში დასაბრუნებლად უკვე მზად იყო, აღმოჩნდა, რომ სტალინის სსრკ მისი იდეოლოგიებისგან განსხვავდებოდა. ასე რომ, მან გეზი ინგლისისკენ აიღო.
ბრიტანეთში ჩასვლისას ლუბეტკინმა აღმოაჩინა, რომ მოდერნიზმს აქ ფესვები ჯერ კიდევ არ ჰქონდა გადგმული. მან გაერთიანებულ სამეფოში თავისი მოდერნისტული ხედვა სოციალურ და პოლიტიკურ შეხედულებებთან ერთად შემოიტანა. მას გადაწყვეტილი ჰქონდა, რომ ინგლისის ახალი საავადმყოფოები და სოციალური საცხოვრებლები უფრო მეტი იქნებოდა, ვიდრე უბრალოდ შენობები.
1933 პარტნიორული ფირმის – Tecton-ის დაარსების შემდეგ, ლუბეტკინს ლონდონის ზოოპარკმა გორილების დასაბინავებლად გალიის შექმნა დაავალა. ეს იყო ერთ-ერთი ყველაზე ადრეული მოდერნისტული შენობა, რომელიც ბრიტანეთში აშენდა. თუმცა, პინგვინების აუზი, რომელიც იმავე ზოოპარკში დაპროექტდა და 1934 წელს გაიხსნა, იყო და რჩება მის ყველაზე ცნობილ ნამუშევრად.
ამის შემდეგ ლუბეტკინმა და Tecton-ის გუნდმა Highpoint One-ის აპარტამენტების პროექტებზე მუშაობა დაიწყეს. სოციალური საცხოვრებლის, კომუნალური ცხოვრებისა და ბინების ბლოკების კონცეფცია ინგლისისთვის ახალი იყო, ასე რომ, როდესაც ზიგმუნდ გეშტეტნერმა ქარხნის მუშაკებისთვის სახლების აშენება შეუკვეთა, ლუბტკინი თავისი იდეების განხორციელებას შეუდგა. შედეგი იყო ჩრდილოეთ ლონდონის ბორცვზე აშენებული კაშკაშა თეთრი შვიდსართულიანი ჯვრის ფორმის კორპუსი, რომელიც სამოცდაოთხ აპარტამენტს მოიცავს.
ლუბეტკინმა კორპუსი ისე დააპროექტა, რომ თითოეულ ბინაში არსებულ მისაღებ ოთახს თუნდაც მცირე რაოდენობით მზის შუქის მიღება შესძლებოდა.
როდესაც ლე კორბუზიე 1935 წელს Highpoint One-ს ეწვია, მან აღნიშნა: „ეს მშვენიერი შენობა ბადებს პრინციპულ კითხვას: დაცული უნდა იქნას ტრადიცია თუ უნდა დაირღვეს იგი? ამ კითხვას ჩემი პირადი აზრის დაფიქსირებით უყოყმანოდ ვპასუხობ: უნდა შეიქმნას ახალი ტრადიცია… დიდი ხანი ვოცნებობდი, რომ კაცობრიობის სასიკეთოდ ასეთი საცხოვრებელი შექმნილიყო. ეს შენობა პირველი რანგის მიღწევაა.“
სამწუხაროდ, გეშტეტნერის მუშაკებს საცხოვრებელი არასოდეს გამოუყენებიათ. თუმცა, ეს შენობა თავიდანვე იზიდავდა მოიჯარეებს, რომლებსაც ამ ულამაზეს კორპუსში ცხოვრება სურდათ.
შემდეგი იყო ფინსბერის რაიონი, სადაც ადგილობრივმა მემარცხენე საბჭომ, რომლის იდეალებსაც ლუბეტკინი იზიარებდა, არქიტექტორს ჯანდაცვის ცენტრის დაპროექტება და აშენება დაავალა. 1938 წელს აშენებული ფინსბერის ჯანმრთელობის ცენტრი დღემდე ფუნქციონირებს. ადამიანებში ოპტიმიზმის აღსაძვრელად ინტერიერში ნათელი ფერები იყო გამოყენებული.
Spa Green საცხოვრებელი ბერტოლდ ლუბეტკინის ერთ-ერთი ბოლო ნაყოფიერი ნამუშევარი იყო. დღეს ეს შენობა ადასტურებს არქიტექტორის უტოპიურ მანიფესტს არქიტექტურული კეთილდღეობისა და თანასწორობის შესახებ.
Spa Green-მა ძვირადღირებული Highpoint-ის ბინებიდან მრავალი ფუნქცია აითვისა, მათ შორის ლიფტები, ცენტრალური გათბობა, აივნები, დღის განათება, ვენტილაცია, დიდი შესასვლელი სივრცეები და ტერასა სახურავზე. კარგად დაპროექტებული სამზარეულოები, მათ შორის საუზმის დახლები და საუთოო დაფები, ელექტრო და გაზის მოწყობილობები, ასევე, უჟანგავი ფოლადისგან დამზადებული ნარჩენების აღმოფხვრის ცენტრალური სისტემა აჭარბებდა იმ კეთილმოწყობას, რომლითაც მოსახლეობის უმეტესი ნაწილი მკაცრი 1940-იანი წლების ბოლოს სარგებლობდა.
მას შემდეგ, რაც ომისშემდგომმა პოლიტიკამ ბრიტანეთის ლანდშაფტი შეცვალა, ბერტოლდ ლუბეტკინმა უკან დაიხია, რადგან წინა ფლანგზე ბრიტანელმა არქიტექტორებმა წამოიწიეს. ამან გამოიწვია 1947 წელს Tecton-ის დაშლა და 1950 წლიდან მისი არქიტექტურული პრაქტიკიდან ჩამოშორება. მიუხედავად ამისა, ლუბეტკინი რჩება ბრიტანეთის არქიტექტურაში ერთ-ერთ ყველაზე გავლენიან არქიტექტორად, რომელმაც დღევანდელი ბრიტანეთის არქიტექტურული ლანდშაფტის ფორმირებაში დიდი წვლილი შეიტანა.
წინა სტატია კომპანიები თბილისში, რომლებიც თქვენს სამეზობლოში ქაოსს დაასრულებს
შემდეგი სტატია სამზარეულოში დაშვებული 10 გავრცელებული შეცდომა
ეილინ გრეი: ინდუსტრიული დიზაინის ლეგენდა
ტომ დიქსონი – ადამიანი, რომელიც დიზაინერი შემთხვევით გახდა
მივიწყებული ლონდონური პენთჰაუსის ახალი სიცოცხლე
ჰაეროვანი საზაფხულო სახლი სალენტოში
ალისა პალმერის შემოქმედებითი მიდგომით შექმნილი ინტერიერი ლონდონში
ჰარიეტ ანსტრუტერის უძველესი ფერმა სასექსში
XXI საუკუნის გამორჩეული მებაღე – პიტ უდოლფი
სექტემბერი 20, 2022, 9:49 pm
ეილინ გრეი: ინდუსტრიული დიზაინის ლეგენდა
სექტემბერი 7, 2022, 10:00 pm
ბრაზილიური მოდერნიზმი: 6 გამორჩეული წარმომადგენელი
აგვისტო 31, 2022, 10:27 am
არატა ისოძაკი – 2019 წლის პრიცკერის პრემიის ლაურეატი
აგვისტო 25, 2022, 10:24 pm
ტომ დიქსონი – ადამიანი, რომელიც დიზაინერი შემთხვევით გახდა
აგვისტო 16, 2022, 10:34 pm
იტალიური დიზაინის ოსტატი – აკილე კასტილიონი და მისი საკულტო ნამუშევრები
აგვისტო 9, 2022, 10:48 pm
სახლი როგორც პატარა ოაზისი უდაბნოში – სალომე გულორდავას ნამუშევარი ლისზე
სექტემბერი 12, 2022, 10:00 am
ერთ სართულიანი თანამედროვე სახლი მუხათწყაროში – სალომე გოგიჩაიშვილის ნამუშევარი
სექტემბერი 7, 2022, 10:00 am
სახლი ტაბახმელას ველში – მერი გურულის დახვეწილი ინტერიერი
აგვისტო 29, 2022, 10:00 am
ბინა ჭავჭავაძეზე ფრანგული ესთეტიკით – სტუდია Objects-ის ნამუშევარი
ივნისი 29, 2022, 10:00 am
როგორ ცხოვრობენ რიგითი სკანდინავიელები: შვედური ინტერიერის რამდენიმე შთამაგონებელი მაგალითი – #Homeisინსპირაცია
სექტემბერი 1, 2022, 11:00 pm
სად შევიძინოთ ანტიკვარული/ვინტაჟური ავეჯი და აქსესუარები – 6 მაღაზია თბილისში
აგვისტო 24, 2022, 9:59 pm
კომპანიები თბილისში, რომლებიც თქვენს სამეზობლოში ქაოსს დაასრულებს
სამზარეულოში დაშვებული 10 გავრცელებული შეცდომა
ყველა უფლება დაცულია © Powered by Marketer.ge
მომხმარებლის სახელი, ან ელფოსტის მისამართი
Enter your account data and we will send you a link to reset your password.
მომხმარებლის სახელი, ან ელფოსტის მისამართი
Your password reset link appears to be invalid or expired.
To use social login you have to agree with the storage and handling of your data by this website. %privacy_policy%
Add new or search
Here you'll find all collections you've created before.